phoneee/thai-legal-corpus huggingface dataset:
กฎกระทรวงกฎกระทรวงกำหนดอัตราค่าธรรมเนียมการตรวจลงตราสำหรับคนต่างด้าวสัญชาติพม่าซึ่งผ่านการพิสูจน์สัญชาติและมีหนังสือเดินทางหรือเอกสารใช้แทนหนังสือเดินทางของรัฐบาลแห่งสหภาพพม่าที่กลับเข้ามาทำงานในราชอาณาจักรพ.ศ.๒๕๕๒[๑] อาศัยอำนาจตามความในมาตรา ๕ แห่งพระราชบัญญัติคนเข้าเมืองพ.ศ. ๒๕๒๒ และมาตรา ๑๒ (๑) วรรคสาม แห่งพระราชบัญญัติคนเข้าเมือง พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคนเข้าเมือง (ฉบับที่ ๒) พ.ศ. ๒๕๒๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้กำหนดค่าธรรมเนียมการตรวจลงตราตามมาตรา ๑๒ (๑)สำหรับคนต่างด้าวสัญชาติพม่าที่รัฐมนตรีว่าการกระทรวงมหาดไทยโดยอนุมัติของคณะรัฐมนตรีอนุญาตให้เข้ามาอยู่ในราชอาณาจักรตามมาตรา๑๗ ดังต่อไปนี้ประเภทคนอยู่ชั่วคราว ใช้ได้ครั้งเดียวสำหรับคนต่างด้าวสัญชาติพม่าซึ่งได้รับอนุญาตให้เข้ามาอยู่ในราชอาณาจักรเป็นการชั่วคราวเพื่อรอการส่งกลับ ตามประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษและเป็นผู้ซึ่งผ่านการพิสูจน์สัญชาติและมีหนังสือเดินทางหรือเอกสารใช้แทนหนังสือเดินทางของรัฐบาลแห่งสหภาพพม่าที่กลับเข้ามาทำงานในราชอาณาจักร ๕๐๐บาทให้ไว้ณ วันที่ ๑๙ ตุลาคม พ.ศ. ๒๕๕๒ชวรัตน์ชาญวีรกูลรัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับลดอัตราค่าธรรมเนียมการตรวจลงตราสำหรับคนต่างด้าวสัญชาติพม่าซึ่งรัฐมนตรีว่าการกระทรวงมหาดไทยโดยอนุมัติของคณะรัฐมนตรีอนุญาตให้เข้ามาอยู่ในราชอาณาจักรเป็นการชั่วคราวเพื่อรอการส่งกลับตามประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ ซึ่งต่อมาได้ผ่านการพิสูจน์สัญชาติและมีหนังสือเดินทางหรือเอกสารใช้แทนหนังสือเดินทางของรัฐบาลแห่งสหภาพพม่าและกลับเข้ามาทำงานในราชอาณาจักรตามบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสหภาพพม่าว่าด้วยความร่วมมือในการจ้างแรงงาน จึงจำเป็นต้องออกกฎกระทรวงนี้ปริยานุช/ผู้จัดทำ๒๗ตุลาคม ๒๕๕๒นันท์นภัสร์/ตรวจ๒๗ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๘๐ ก/หน้า ๑๓/๒๖ ตุลาคม ๒๕๕๒
ประกาศคณะกรรมการประมงประจำจังหวัดชลบุรีประกาศคณะกรรมการประมงประจำจังหวัดชลบุรีเรื่องกำหนดเครื่องมือทำการประมง วิธีการทำการประมง พื้นที่ทำการประมง และเงื่อนไขอื่นที่ห้ามใช้ทำการประมงในที่จับสัตว์น้ำพ.ศ. ๒๕๕๙ ด้วยอ่างเก็บน้ำคลองหลวงรัชชโลทร อันเนื่องมาจากพระราชดำริ มีพื้นที่มากกว่า ๒๐,๐๐๐ ไร่ ได้เริ่มเก็บกักน้ำเมื่อปี พ.ศ. ๒๕๕๘เป็นแหล่งน้ำที่มีความสำคัญทางด้านการเกษตรและแหล่งทำการประมงน้ำจืดปัจจุบันพบว่ามีชาวประมงอพยพจากนอกเขตพื้นที่จังหวัดชลบุรีจำนวนมากมาทำการจับสัตว์น้ำโดยใช้เครื่องมือข่ายหรืออวนที่ขนาดช่องตาขนาดเล็กไม่จำกัดความยาวและใช้เครื่องมือประมงทุกชนิดประกอบเรือยนต์ทำการประมง จับสัตว์น้ำได้ครั้งละมาก ๆ และมีขนาดเล็กยังไม่ถึงวัยเจริญพันธุ์ลักษณะการทำการประมงขาดความเป็นระเบียบและเมื่อเวลาทำการประมงผ่านไปช่วงหนึ่งทรัพยากรประมงลดลงอย่างรวดเร็วกลุ่มชาวประมงจะเคลื่อนย้ายไปทำการประมงในแหล่งน้ำที่เปิดใหม่หากปล่อยให้ทำการประมงในลักษณะดังกล่าวจะเป็นการทำลายทรัพยากรสัตว์น้ำและมีผลกระทบต่อสัตว์น้ำอย่างรุนแรงเป็นเหตุฉุกเฉิน มีความจำเป็นเร่งด่วนที่จะต้องป้องกัน ยับยั้ง มิให้มีการทำการประมงเกินกำลังการผลิต ดังนั้น เพื่อให้เกิดความสมดุลทางธรรมชาติทรัพยากรสัตว์น้ำได้รับการดูแลรักษาและนำไปใช้ประโยชน์อย่างเหมาะสมจึงเห็นควรวางมาตรการอนุรักษ์ทรัพยากรสัตว์น้ำที่มีคุณค่าให้สามารถใช้ประโยชน์ได้อย่างยั่งยืนต่อไปอาศัยอำนาจตามความในมาตรา๒๘ วรรคหนึ่ง (๓) และวรรคสอง และมาตรา ๗๑ วรรคหนึ่ง (๑) แห่งพระราชกำหนดการประมงพ.ศ. ๒๕๕๘ คณะกรรมการประมงประจำจังหวัดชลบุรี ออกประกาศไว้ ดังต่อไปนี้ข้อ๑ ห้ามมิให้ผู้ใดใช้เครื่องมือทำการประมงประเภทเครื่องมือข่ายหรืออวนที่มีขนาดช่องตาเล็กกว่า ๗ เซนติเมตรทำการประมงในที่จับสัตว์น้ำอ่างเก็บน้ำคลองหลวง รัชชโลทร อันเนื่องมาจากพระราชดำริข้อ๒ ห้ามมิให้ผู้ใดใช้เครื่องมือทำการประมงประเภทเครื่องมือข่ายหรืออวนทำการประมงต่อครั้งต่อเรือประมง ๑ ลำ มีความยาวมากกว่า ๕๐๐ เมตรทำการประมงในที่จับสัตว์น้ำอ่างเก็บน้ำคลองหลวง รัชชโลทร อันเนื่องมาจากพระราชดำริข้อ๓ ห้ามมิให้ผู้ใดใช้เครื่องมือทำการประมงทุกชนิดประกอบเรือยนต์ทำการประมงในที่จับสัตว์น้ำในอ่างเก็บน้ำคลองหลวงรัชชโลทร อันเนื่องมาจากพระราชดำริข้อ๔ ประกาศฉบับนี้มิให้ใช้บังคับแก่การกระทำเพื่อประโยชน์ในการศึกษาวิจัยหรือการอนุรักษ์ทรัพยากรสัตว์น้ำซึ่งกระทำโดยทางราชการและได้รับอนุญาตเป็นหนังสือจากอธิบดีกรมประมงหรือผู้ซึ่งอธิบดีกรมประมงมอบหมายข้อ๕[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๖พฤษภาคม พ.ศ. ๒๕๕๙คมสัน เอกชัยผู้ว่าราชการจังหวัดชลบุรีประธานคณะกรรมการประมงประจำจังหวัดชลบุรีกัญฑรัตน์/ปริยานุช/จัดทำ๖ มิถุนายน๒๕๕๙นุสรา/ตรวจ๑๔ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๒๘ ง/หน้า ๒๐/๓ มิถุนายน ๒๕๕๙
ประกาศกระทรวงอุตสาหกรรมฉบับที่ 5629 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมข้อแนะนําการให้แสงสว่างบนถนนสําหรับการจราจรด้วยยานยนต์และคนเดินเท้า----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม ข้อแนะนําการให้แสงสว่างบนถนนสําหรับการจราจรด้วยยานยนต์และคนเดินเท้า มาตรฐานเลขที่ มอก. 2954 - 2562 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 10 ตุลาคม พ.ศ. 2562 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 64583หลักกฎหมาย: ฎีกาโจทก์ที่ว่าจำเลยบุกรุกที่พิพาทต่างที่ต่างเวลากัน โต้แย้งการวินิจฉัยข้อเท็จจริงของศาลล่างทั้งสองซึ่งฟังต้องกันว่า จำเลยเข้าครอบครองที่พิพาททั้งหมดในเวลาเดียวกัน และคดีโจทก์ขาดอายุความนั้น เป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 289/2508นายพา พามจอมโจทก์นางหมา เฮ้าจัตุรัส กับพวกจำเลย ป.วิ.พ. ม. 248ฎีกาโจทก์ที่ว่าจำเลยบุกรุกที่พิพาทต่างที่ต่างเวลากัน โต้แย้งการวินิจฉัยข้อเท็จจริงของศาลล่างทั้งสองซึ่งฟังต้องกันว่า จำเลยเข้าครอบครองที่พิพาททั้งหมดในเวลาเดียวกัน และคดีโจทก์ขาดอายุความนั้น เป็นฎีกาในปัญหาข้อเท็จจริง(บุศย์ ขันธวิทย์-คร้าม สิวายะวิโรจน์-ชิต บุณยประภัศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 289/2508นายพา พามจอมโจทก์นางหมา เฮ้าจัตุรัส กับพวกจำเลย ป.วิ.พ. ม. 248ฎีกาโจทก์ที่ว่าจำเลยบุกรุกที่พิพาทต่างที่ต่างเวลากัน โต้แย้งการวินิจฉัยข้อเท็จจริงของศาลล่างทั้งสองซึ่งฟังต้องกันว่า จำเลยเข้าครอบครองที่พิพาททั้งหมดในเวลาเดียวกัน และคดีโจทก์ขาดอายุความนั้น เป็นฎีกาในปัญหาข้อเท็จจริง(บุศย์ ขันธวิทย์-คร้าม สิวายะวิโรจน์-ชิต บุณยประภัศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงฉบับที่8 (พ.ศ. 2526)ออกตามความในพระราชบัญญัติควบคุมแร่ดีบุกพ.ศ.2514----------------- อาศัยอำนาจตามความในมาตรา5 และมาตรา 24 แห่งพระราชบัญญัติควบคุมแร่ดีบุก พ.ศ. 2514รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ ให้ยกเลิกความใน(1) ของข้อ 2 แห่งกฎกระทรวง ฉบับที่ 2 (พ.ศ. 2514) ออกตามความในพระราชบัญญัติควบคุมแร่ดีบุก พ.ศ. 2514และให้ใช้ความต่อไปนี้แทน "(1)ให้เรียกเก็บเงินแทนแร่เพื่อส่งเข้ามูลภัณฑ์กันชนเมื่อออกใบอนุญาตขนแร่เพียงเท่าจำนวนเงินที่ต้องส่งเข้ามูลภัณฑ์กันชนเว้นแต่ผู้ทำเหมืองหรือผู้ซื้อแร่ซึ่งมิได้ซื้อแร่จากผู้ทำเหมืองขออนุญาตขอผัดการส่งเงินเข้ามูลภัณฑ์กันชนไว้จนกว่าจะแต่งแร่หรือประกอบโลหกรรมแล้วเสร็จ โดยวางเงินประกันตามจำนวนที่ทรัพยากรธรณีประจำท้องที่กำหนดหรือจัดให้ธนาคารซึ่งอธิบดีเห็นชอบเป็นผู้ค้ำประกันจำนวนเงินดังกล่าว" ให้ไว้ณ วันที่ 15 มีนาคม พ.ศ. 2526 พลตรี ชาติชายชุณหะวัณ รัฐมนตรีว่าการกระทรวงอุตสาหกรรม+-------------------------------------------------------------------------------------------------------------------+หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากตามกฎกระทรวง ฉบับที่ 2(พ.ศ. 2514) ออกตามความในพระราชบัญญัติควบคุมแร่ดีบุก พ.ศ.2514 กำหนดให้ผู้ทำเหมืองหรือผู้ซื้อแร่ซึ่งมิได้ซื้อจากผู้ทำเหมืองขออนุญาตผัดการส่งเงินเข้ามูลภัณฑ์กันชนได้โดยวางเงินประกันไว้จนกว่าจะแต่งแร่หรือประกอบโลหกรรมแล้วเสร็จ แต่การกำหนดให้ต้องวางเงินประกันแต่เพียงอย่างเดียวเป็นภาระแก่ผู้ทำเหมืองหรือผู้ซื้อแร่ซึ่งมิได้ซื้อจากผู้ทำเหมืองเพื่อบรรเทาภาระดังกล่าวสมควรกำหนดให้ธนาคารซึ่งอธิบดีกรมทรัพยากรธรณีเห็นชอบเป็นผู้ค้ำประกันจำนวนเงินดังกล่าวได้ด้วย จึงจำเป็นต้องออกกฎกระทรวงนี้[รก.2526/44/6พ - 24/03/2526]
กฎกระทรวงกฎกระทรวงฉบับที่ ๔๐๖ (พ.ศ.๒๕๔๒)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๑๓๙ (พ.ศ.๒๕๓๖) ออกตามความในพระราชบัญญัติการผังเมือง พ.ศ. ๒๕๑๘ซึ่งได้ขยายระยะเวลาการใช้บังคับมาครั้งหนึ่งแล้วโดยกฎกระทรวง ฉบับที่ ๓๘๑ (พ.ศ.๒๕๔๑) ออกตามความในพระราชบัญญัติการผังเมือง พ.ศ. ๒๕๑๘ต่อไปเป็นครั้งที่สองมีกำหนดหนึ่งปีทั้งนี้ ตั้งแต่วันที่ ๑๔ สิงหาคม พ.ศ. ๒๕๔๒ เป็นต้นไปให้ไว้ ณ วันที่ ๖ พฤษภาคม พ.ศ. ๒๕๔๒ชำนิ ศักดิเศรษฐ์รัฐมนตรีช่วยว่าการฯ รักษาราชการแทนรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ตำบลเกวียนหัก ตำบลซึ้ง ตำบลขลุงและตำบลวันยาว อำเภอขลุง จังหวัดจันทบุรี ซึ่งกฎกระทรวง ฉบับที่ ๑๓๙ (พ.ศ. ๒๕๓๖)ออกตามความในพระราชบัญญัติการผังเมือง พ.ศ. ๒๕๑๘กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไปและได้เคยขยายระยะเวลาการใช้บังคับกฎกระทรวงดังกล่าวมาครั้งหนึ่งแล้ว ตามกฎกระทรวงฉบับที่ ๓๘๑ (พ.ศ. ๒๕๔๑) ออกตามความในพระราชบัญญัติการผังเมือง พ.ศ. ๒๕๑๘แต่เป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวง ฉบับที่ ๑๓๙ (พ.ศ. ๒๕๓๖)ฯเป็นครั้งที่สองอีกหนึ่งปี และเนื่องจากมาตรา ๒๖ วรรคหกแห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้สุกัญญา/แก้ไข๑๐ กันยายน ๒๕๕๑วิภา/ปรับปรุง๒๗ พฤศจิกายน ๒๕๕๘ [๑] ราชกิจจานุเบกษาเล่ม ๑๑๖/ตอนที่ ๓๕ ก/หน้า ๑๑/๑๐ พฤษภาคม ๒๕๔๒
กฎกระทรวงกฎกระทรวงฉบับที่ ๓๔ (พ.ศ. ๒๕๓๙)ออกตามความในพระราชบัญญัติการพนันพุทธศักราช ๒๔๗๘[๑] อาศัยอำนาจตามความในมาตรา ๑๖ แห่งพระราชบัญญัติการพนัน พุทธศักราช๒๔๗๘ ซึ่งแก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓ และมาตรา๑๗ แห่งพระราชบัญญัติการพนัน พุทธศักราช ๒๔๗๘ รัฐมนตรีว่ากระทรวงมหาดไทยออกกฎกระทรวงไว้ดังต่อไปนี้ข้อ ๑ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ.๒๕๐๓) ออกตามความในพระราชบัญญัติการพนันพุทธศักราช ๒๔๗๘ มิให้ใช้บังคับกับการออกสลากการกุศลสภาสังคมสงเคราะห์แห่งประเทศไทยในพระบรมราชูปถัมภ์ ที่สภาสังคมสงเคราะห์แห่งประเทศ ในพระบรมราชูปถัมภ์ได้ออกเพื่อนำรายได้ไปจัดตั้งกองทุนสภาสังคมสงเคราะห์แห่งประเทศไทยในพระบรมราชูปถัมภ์ข้อ ๒ให้ผู้รับใบอนุญาตการเล่นสลากกินแบ่งที่สภาสังคมสงเคราะห์แห่งประเทศไทยในพระบรมราชูปถัมภ์ ได้ออกเพื่อนำรายได้ไปจัดตั้งกองทุนสภาสังคมสงเคราะห์แห่งประเทศไทยในพระบรมราชูปถัมภ์ เสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่ายข้อ ๓กฎกระทรวงนี้ให้ใช้บังคับตั้งแต่วันที่ ๙ พฤศจิกายน พ.ศ. ๒๕๓๗ เป็นต้นไปให้ไว้ ณ วันที่ ๘ กุมภาพันธ์ พ.ศ. ๒๕๓๙บรรหาร ศิลปอาชารัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาสังคมสงเคราะห์แห่งประเทศไทยในพระบรมราชูปถัมภ์ได้ออกสลากการกุศลสภาสังคมสงเคราะห์แห่งประเทศไทยในพระบรมราชูปถัมภ์เพื่อนำรายได้ไปจัดตั้งกองทุนสภาสังคมสงเคราะห์แห่งประเทศไทยในพระบรมราชูปถัมภ์สมควรกำหนดให้ผู้รับอนุญาตการเล่นสลากกินแบ่งดังกล่าวเสียภาษีในอัตราร้อยละ๐.๕ แห่ง ยอดราคาสลากซึ่งมีผู้รับซื้อก่อนหักรายจ่าย จึงจำเป็นต้องออกกฎกระทรวงนี้คณิตา/ผู้จัดทำ๙ กุมภาพันธ์ ๒๕๕๔[๑] ราชกิจจานุเบกษาเล่ม ๑๑๓/ตอนที่ ๔ ก/หน้า ๑๖/๒๖ กุมภาพันธ์ ๒๕๓๙
ประกาศคณะกรรมการวิชาชีพประกาศคณะกรรมการวิชาชีพสาขาเทคโนโลยีหัวใจและทรวงอกเรื่องลักษณะทุพพลภาพซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะสาขาเทคโนโลยีหัวใจและทรวงอก อาศัยอำนาจตามความในมาตรา๓๒ (๖) แห่งพระราชบัญญัติการประกอบโรคศิลปะ พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาเทคโนโลยีหัวใจและทรวงอกจึงออกประกาศไว้ดังต่อไปนี้ข้อ ๑ลักษณะทุพพลภาพซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะสาขาเทคโนโลยีหัวใจและทรวงอก(๑)ตาบอดสนิททั้งสองข้าง หรือตาบอดสี(๒)มือและแขนทั้งสองข้างใช้งานไม่ได้(๓)ลักษณะทุพพลภาพอื่น ซึ่งคณะกรรมการวิชาชีพพิจารณาเห็นว่าเป็นอุปสรรคต่อการประกอบวิชาชีพเทคโนโลยีหัวใจและทรวงอกข้อ ๒แบบหนังสือรับรองการตรวจลักษณะทุพพลภาพเพื่อขอขึ้นทะเบียนและรับใบอนุญาตเป็นผู้ประกอบโรคศิลปะสาขาเทคโนโลยีหัวใจและทรวงอกให้เป็นไปตามแบบท้ายประกาศนี้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๓พฤษภาคม พ.ศ. ๒๕๔๘ปริญญา สากิยลักษณ์ประธานกรรมการวิชาชีพสาขาเทคโนโลยีโรคหัวใจทรวงอก[เอกสารแนบท้าย]๑.หนังสือรับรองการตรวจลักษณะทุพพลภาพเพื่อขอขึ้นทะเบียนและรับใบอนุญาตเป็นผู้ประกอบโรคศิลปะสาขาเทคโนโลยีหัวใจและทรวงอก(ดูข้อมูลจากภาพกฎหมาย)สุกัญญา/จัดทำ๔ กุมภาพันธ์ ๒๕๕๒ก้องเกียรติ/จัดทำ๒๗ กุมภาพันธ์ ๒๕๕๒โชติกานต์/ปรับปรุง๑๑ พฤศจิกายน ๒๕๕๙[๑] ราชกิจจานุเบกษา เล่ม ๑๒๒/ตอนพิเศษ ๔๕ ง/หน้า ๕๕/๒๒ มิถุนายน ๒๕๔๘
คำสั่งของคณะปฏิรูปการปกครองแผ่นดินคำสั่งของคณะปฏิรูปการปกครองแผ่นดินฉบับที่ ๒๗เรื่อง เปลี่ยนแปลงเวลาห้ามประชาชนในเขตท้องที่กรุงเทพมหานครออกนอกเคหะสถาน[๑] ตามคำสั่งของคณะปฏิรูปการปกครองแผ่นดินฉบับที่ ๒๓ ลงวันที่ ๑๓ ตุลาคม ๒๕๑๙ ห้ามมิให้ประชาชนในเขตกรุงเทพมหานครออกนอกเคหะสถานระหว่างเวลา ๒๒.๐๐ นาฬิกา ถึง ๐๔.๓๐ นาฬิกา จนกว่าจะมีคำสั่งเปลี่ยนแปลง นั้นเนื่องจากสถานการณ์โดยทั่วไปในเขตกรุงเทพมหานครดีขึ้นและเพื่อเปิดโอกาสให้ประชาชนที่มีความจำเป็นต้องออกนอกเคหะสถานในเวลาวิกาลได้รับความสะดวกมากขึ้นจึงให้เปลี่ยนแปลงเวลาห้ามประชาชนในเขตท้องที่กรุงเทพมหานครออกนอกเคหะสถานใหม่เป็นห้ามมิให้ประชาชนในเขตท้องที่กรุงเทพมหานครออกนอกเคหะสถานระหว่างเวลา ๒๔.๐๐นาฬิกา ถึง ๐๔.๓๐ นาฬิกาทั้งนี้ ตั้งแต่วันที่ ๑๘ ตุลาคม๒๕๑๙ เป็นต้นไป จนกว่าจะมีคำสั่งเปลี่ยนแปลงสั่ง ณ วันที่ ๑๗ ตุลาคม พุทธศักราช ๒๕๑๙พลเรือเอก สงัด ชลออยู่หัวหน้าคณะปฏิรูปการปกครองแผ่นดินสุกัญญา/ผู้จัดทำ๘เมษายน ๒๕๕๓นฤดล/ตรวจ๑๕ พฤศจิกายน ๒๕๕๓[๑]ราชกิจจานุเบกษา เล่ม ๙๓/ตอนที่ ๑๓๐/ฉบับพิเศษ หน้า ๑๐๔/๑๗ ตุลาคม ๒๕๑๙
คำพิพากษาศาลฎีกาที่ 63557หลักกฎหมาย: ฎีกาจำเลยที่ว่า ที่ศาลอุทธรณ์วินิจฉัยนั้นแสดงอย่างแจ้งชัดว่า หาได้ตรวจสำนวนและเอกสารที่จำเลยอ้างอย่างถ่องแท้แน่นอนไม่ และศาลอุทธรณ์หาได้เข้าใจเรื่องกรรมสิทธิ์และสิทธิครอบครองไม่ เป็นถ้อยคำที่เสียดสีศาลอุทธรณ์ ถือว่าเป็นฎีกาที่จะต้องดำเนินการตามประมวลกฎหมายวิธีพิจารณาความแพ่ง มาตรา 18 เสียก่อน ศาลฎีกาย่อมมีคำสั่งให้คืนฎีกาจำเลยไปแก้ไขภายในเวลาที่กำหนด ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 894/2522นางละอัย เสือหยดโจทก์นางละมูล โตสำราญจำเลย ป.วิ.พ. ม. 18ฎีกาจำเลยที่ว่า ที่ศาลอุทธรณ์วินิจฉัยนั้นแสดงอย่างแจ้งชัดว่า หาได้ตรวจสำนวนและเอกสารที่จำเลยอ้างอย่างถ่องแท้แน่นอนไม่ และศาลอุทธรณ์หาได้เข้าใจเรื่องกรรมสิทธิ์และสิทธิครอบครองไม่ เป็นถ้อยคำที่เสียดสีศาลอุทธรณ์ ถือว่าเป็นฎีกาที่จะต้องดำเนินการตามประมวลกฎหมายวิธีพิจารณาความแพ่ง มาตรา 18 เสียก่อน ศาลฎีกาย่อมมีคำสั่งให้คืนฎีกาจำเลยไปแก้ไขภายในเวลาที่กำหนด(จรัญ สำเร็จประสงค์-ขจร หะวานนท์-แถมชัย สิทธิไตรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 894/2522นางละอัย เสือหยดโจทก์นางละมูล โตสำราญจำเลย ป.วิ.พ. ม. 18ฎีกาจำเลยที่ว่า ที่ศาลอุทธรณ์วินิจฉัยนั้นแสดงอย่างแจ้งชัดว่า หาได้ตรวจสำนวนและเอกสารที่จำเลยอ้างอย่างถ่องแท้แน่นอนไม่ และศาลอุทธรณ์หาได้เข้าใจเรื่องกรรมสิทธิ์และสิทธิครอบครองไม่ เป็นถ้อยคำที่เสียดสีศาลอุทธรณ์ ถือว่าเป็นฎีกาที่จะต้องดำเนินการตามประมวลกฎหมายวิธีพิจารณาความแพ่ง มาตรา 18 เสียก่อน ศาลฎีกาย่อมมีคำสั่งให้คืนฎีกาจำเลยไปแก้ไขภายในเวลาที่กำหนด(จรัญ สำเร็จประสงค์-ขจร หะวานนท์-แถมชัย สิทธิไตรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร : การชันสูตรโรคไข้หวัดใหญ่สุกรตามพระราชบัญญัติมาตรฐานสินค้าเกษตรพ.ศ. ๒๕๕๑[๑] ด้วยคณะกรรมการมาตรฐานสินค้าเกษตร ได้มีมติในการประชุมครั้งที่๑/๒๕๕๖ เมื่อวันที่ ๖ มีนาคม ๒๕๕๖ เห็นสมควรกำหนดมาตรฐานสินค้าเกษตร เรื่องการชันสูตรโรคไข้หวัดใหญ่สุกร เป็นมาตรฐานทั่วไปตามพระราชบัญญัติมาตรฐานสินค้าเกษตร พ.ศ. ๒๕๕๑เพื่อส่งเสริมสินค้าเกษตรให้ได้คุณภาพ มาตรฐาน และปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖แห่งพระราชบัญญัติมาตรฐานสินค้าเกษตร พ.ศ. ๒๕๕๑รัฐมนตรีว่าการกระทรวงเกษตรและสหกรณ์จึงออกประกาศ เรื่อง กำหนดมาตรฐานสินค้าเกษตร: การชันสูตรโรคไข้หวัดใหญ่สุกร มาตรฐานเลขที่ มกษ. 10050 - 2556 ไว้เป็นมาตรฐานทั่วไปดังมีรายละเอียดแนบท้ายประกาศนี้ประกาศณ วันที่ ๒๐ เมษายน พ.ศ. ๒๕๕๖ยุคล ลิ้มแหลมทองรัฐมนตรีว่าการกระทรวงเกษตรและสหกรณ์[เอกสารแนบท้าย]๑. มาตรฐานสินค้าเกษตรการชันสูตรโรคไข้หวัดใหญ่สุกร (มกษ. 10050-2556)(ดูข้อมูลจากภาพกฎหมาย)ปริยานุช/ผู้จัดทำ๒๗ มิถุนายน๒๕๕๖โชติกานต์/ผู้ตรวจ๑๗ กรกฎาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๖ ง/หน้า ๑๖/๒๕ มิถุนายน ๒๕๕๖
คำพิพากษาศาลฎีกาที่ 4748/2536หลักกฎหมาย: แม้โจทก์จะเป็นหนี้จำเลยที่ 1 ตามคำพิพากษาก็ตาม แต่เมื่อศาลชั้นต้นมีคำพิพากษาแล้ว โจทก์เพียงแต่ยื่นคำขอให้ศาลออกหมายบังคับคดีไว้แต่หาได้แจ้งให้เจ้าพนักงานบังคับคดีดำเนินการยึดทรัพย์สินใด ๆ ของจำเลยที่ 1 ไม่กลับปล่อยเวลาล่วงเลย 10 ปี จึงได้ร้องขอให้ศาลตั้งผู้ชำระบัญชีบริษัทจำเลยที่ 1โดยอ้างว่า บริษัทจำเลยที่ 1 ถูกนายทะเบียนหุ้นส่วนบริษัทกรุงเทพมหานครขีดชื่อบริษัทออกเสียจากทะเบียน ดังนี้ ขณะที่โจทก์ยื่นคำขอให้ศาลตั้งผู้ชำระบัญชีบริษัทจำเลยที่ 1นั้น โจทก์หมดสิทธิที่จะบังคับคดีแก่จำเลยที่ 1 แล้ว เพราะล่วงพ้นกำหนดเวลาที่โจทก์จะร้องขอให้บังคับคดีแก่จำเลยที่ 1 ได้ ตาม ป.วิ.พ. มาตรา 271 โจทก์จึงไม่ใช่ผู้มีส่วนได้เสียในขณะยื่นคำร้องขอให้ศาลตั้งผู้ชำระบัญชีบริษัทจำเลยที่ 1 จึงไม่มีสิทธิร้องขอตั้งผู้ชำระบัญชีบริษัทจำเลยที่ 1 ได้ ตาม ป.พ.พ. มาตรา 1251 วรรคสอง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 4748/2536นายสุวิทย์ เชี่ยวเวทสากลชัยโจทก์บริษัทสหภาพการตลาด จำกัด กับพวกจำเลย ป.พ.พ. ม. 1251 วรรคสอง ป.วิ.พ. ม. 271แม้โจทก์จะเป็นหนี้จำเลยที่ 1 ตามคำพิพากษาก็ตาม แต่เมื่อศาลชั้นต้นมีคำพิพากษาแล้ว โจทก์เพียงแต่ยื่นคำขอให้ศาลออกหมายบังคับคดีไว้แต่หาได้แจ้งให้เจ้าพนักงานบังคับคดีดำเนินการยึดทรัพย์สินใด ๆ ของจำเลยที่ 1 ไม่กลับปล่อยเวลาล่วงเลย 10 ปี จึงได้ร้องขอให้ศาลตั้งผู้ชำระบัญชีบริษัทจำเลยที่ 1โดยอ้างว่า บริษัทจำเลยที่ 1 ถูกนายทะเบียนหุ้นส่วนบริษัทกรุงเทพมหานครขีดชื่อบริษัทออกเสียจากทะเบียน ดังนี้ ขณะที่โจทก์ยื่นคำขอให้ศาลตั้งผู้ชำระบัญชีบริษัทจำเลยที่ 1นั้น โจทก์หมดสิทธิที่จะบังคับคดีแก่จำเลยที่ 1 แล้ว เพราะล่วงพ้นกำหนดเวลาที่โจทก์จะร้องขอให้บังคับคดีแก่จำเลยที่ 1 ได้ ตาม ป.วิ.พ. มาตรา 271 โจทก์จึงไม่ใช่ผู้มีส่วนได้เสียในขณะยื่นคำร้องขอให้ศาลตั้งผู้ชำระบัญชีบริษัทจำเลยที่ 1 จึงไม่มีสิทธิร้องขอตั้งผู้ชำระบัญชีบริษัทจำเลยที่ 1 ได้ ตาม ป.พ.พ. มาตรา 1251 วรรคสอง(สุนพ กีรติยุติ-นิเวศน์ คำผอง-ทองเลื่อน พูลพิพัฒน์)ศาลแพ่ง - นายประชิต ศรศักดาศาลอุทธรณ์ - นายโสภณ รอดหิรัญแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 4748/2536นายสุวิทย์ เชี่ยวเวทสากลชัยโจทก์บริษัทสหภาพการตลาด จำกัด กับพวกจำเลย ป.พ.พ. ม. 1251 วรรคสอง ป.วิ.พ. ม. 271แม้โจทก์จะเป็นหนี้จำเลยที่ 1 ตามคำพิพากษาก็ตาม แต่เมื่อศาลชั้นต้นมีคำพิพากษาแล้ว โจทก์เพียงแต่ยื่นคำขอให้ศาลออกหมายบังคับคดีไว้แต่หาได้แจ้งให้เจ้าพนักงานบังคับคดีดำเนินการยึดทรัพย์สินใด ๆ ของจำเลยที่ 1 ไม่กลับปล่อยเวลาล่วงเลย 10 ปี จึงได้ร้องขอให้ศาลตั้งผู้ชำระบัญชีบริษัทจำเลยที่ 1โดยอ้างว่า บริษัทจำเลยที่ 1 ถูกนายทะเบียนหุ้นส่วนบริษัทกรุงเทพมหานครขีดชื่อบริษัทออกเสียจากทะเบียน ดังนี้ ขณะที่โจทก์ยื่นคำขอให้ศาลตั้งผู้ชำระบัญชีบริษัทจำเลยที่ 1นั้น โจทก์หมดสิทธิที่จะบังคับคดีแก่จำเลยที่ 1 แล้ว เพราะล่วงพ้นกำหนดเวลาที่โจทก์จะร้องขอให้บังคับคดีแก่จำเลยที่ 1 ได้ ตาม ป.วิ.พ. มาตรา 271 โจทก์จึงไม่ใช่ผู้มีส่วนได้เสียในขณะยื่นคำร้องขอให้ศาลตั้งผู้ชำระบัญชีบริษัทจำเลยที่ 1 จึงไม่มีสิทธิร้องขอตั้งผู้ชำระบัญชีบริษัทจำเลยที่ 1 ได้ ตาม ป.พ.พ. มาตรา 1251 วรรคสอง(สุนพ กีรติยุติ-นิเวศน์ คำผอง-ทองเลื่อน พูลพิพัฒน์)ศาลแพ่ง - นายประชิต ศรศักดาศาลอุทธรณ์ - นายโสภณ รอดหิรัญแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลยี่สารอำเภออัมพวา จังหวัดสมุทรสงครามพ.ศ. ๒๕๕๖ ภูมิพลอดุลยเดชป.ร.ให้ไว้ ณวันที่ ๑๐ กรกฎาคม พ.ศ. ๒๕๕๖เป็นปีที่ ๖๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลยี่สาร อำเภออัมพวา จังหวัดสมุทรสงคราม เพื่อสร้างและขยายทางหลวงชนบทสายเชื่อมระหว่างทางหลวงแผ่นดินหมายเลข ๓๕ กับทางหลวงชนบท สส. ๓๐๕๗อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยกับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๒ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๘ มาตรา ๔๑ มาตรา ๔๒และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลยี่สารอำเภออัมพวา จังหวัดสมุทรสงคราม พ.ศ. ๒๕๕๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างและขยายทางหลวงชนบทสายเชื่อมระหว่างทางหลวงแผ่นดินหมายเลข ๓๕ กับทางหลวงชนบท สส. ๓๐๕๗มาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลยี่สาร อำเภออัมพวา จังหวัดสมุทรสงครามมีส่วนแคบที่สุดห้าสิบเมตร และส่วนกว้างที่สุดหกร้อยเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลยี่สารอำเภออัมพวา จังหวัดสมุทรสงคราม พ.ศ. ๒๕๕๖(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องสร้างและขยายทางหลวงชนบทสายเชื่อมระหว่างทางหลวงแผ่นดินหมายเลข ๓๕ กับทางหลวงชนบท สส. ๓๐๕๗ในท้องที่ตำบลยี่สาร อำเภออัมพวา จังหวัดสมุทรสงครามเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคสมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ปริยานุช/ผู้จัดทำ๒๕ กรกฎาคม๒๕๕๖ชาญ/ผู้ตรวจ๕ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๖๔ ก/หน้า ๔/๑๙ กรกฎาคม ๒๕๕๖